**Pályázati Kiírás**

A MÁV Zrt. Támogatói Bizottsága pályázatot ír ki a vasúti kötődéssel rendelkező, vagy MÁV Zrt. kezelésében lévő ingatlanon működő sportegyesületek 2017. évi támogatására az alábbiak szerint:

**A pályázat előírásai:**

A támogatott időszak: 2017. január 1-jétől 2017. december 31-ig.

2017-ben ez az egy pályázat kerül kiírására.

**A pályázat célja:**

* az egyesület működtetésének támogatása
* az egyesület által - különösen a vasutas dolgozók részére - szervezett események, programok támogatása (pl. szabadidősport események, helyi, területi rendezvények)

**Általános előírások:**

* Csak vasúti kötődéssel (alapítói, vagy ingatlan) rendelkező sportegyesületek pályázhatnak.
* Egy témában csak egy pályázat nyújtható be.
* Nem részesülhet támogatásban az a pályázó, amely elszámolási kötelezettségének a korábbi években nem tett eleget.
* A pályázati felhívásnak nem megfelelő, hiányosan vagy a határidő letelte után benyújtott pályázatok nem kerülnek elbírálásra.
* Pályázat útján kizárólag a fent meghatározott célú támogatások igényelhetőek.
* A pályázatban részletesen be kell mutatni, hogy milyen célra és mennyi összeget kívánnak felhasználni.
* A pályázók a döntésről minden esetben értesítést kapnak. A döntés ellen jogorvoslatnak helye nincs.
* Sikeres pályázat esetén a pályázóval a MÁV-csoport tagvállalatai egy- vagy többoldalú támogatási szerződés köt/kötnek. A támogatási szerződés tartalmazza az elnyert támogatás összegét, a támogatás kifizetésének ütemezését és az elszámolásra vonatkozó kötelező előírásokat. Amennyiben a támogatott jogosulatlanul veszi igénybe a támogatást, köteles a támogatás összegét és annak kamatait a szerződésben meghatározott feltételek szerint visszafizetni.

**A pályázathoz csatolni kell:**

* a teljes körűen kitöltött adatlap (lásd. mellékletek),
* az egyesület képviselője aláírási címpéldányának másolata,
* a pályázó előző versenyévadban elért eredményeinek rövid bemutatása,
* nemzetközi minősítésű sportolók száma,
* a pályázati évet megelőző év gazdálkodási adatainak (2016. év) bemutatása,
* a pályázó 2017. évi költségvetésében megjelölt, rendelkezésre álló saját forrás bemutatása, részletes leírása,
* vasutas rendezvények szervezése kapcsán közreműködés (referencia),
* közösségformáló tevékenység bemutatása (pl. szabadidő sport, helyi közösségi rendezvények, stb.).

**A pályázat elbírálásakor kiegészítő szempontok:**

* az egyesület költséghatékony működését elősegítő fejlesztések, programok bevezetése (pl. működési költségek csökkentését elősegítő fejlesztések, elektronikus számla alkalmazása),
* új támogatási források eredményes felkutatása és megszerzése (pl. önkormányzati támogatások, pályázati pénzek elnyerése), az elnyert összeg feltüntetésével,
* a pályázati kérelemben feltüntetett cél megvalósításához saját vagy egyéb külső forrással is rendelkezik,
* vasutas (MÁV Zrt. és egyéb MÁV részesedésű társaságok) munkavállalóknak, nyugdíjasoknak nyújtott kedvezmények.

**A pályázat benyújtásának módja, helye, határideje:**

1. A pályázattal kapcsolatos tudnivalók **2017. augusztus 10-től** a <https://www.mavcsoport.hu/mav-csoport/beszerzesi-hirdetmenyek/folyamatban> oldalon megtalálhatóak.
2. A pályázat magyar nyelven, kizárólag a pályázati formanyomtatványon nyújtható be.
3. A pályázatot a pályázati útmutatóban közölteknek megfelelően hiánytalanul, azaz a pályázati formanyomtatvány minden kérdésére választ adva és az egyéb előírt dokumentumok csatolásával kell benyújtani. A pályázat benyújtását követően hiánypótlásra nincs lehetőség!
4. **A pályázat leadásának határideje:** **2017. augusztus 30. szerda, 10.00 óra**
5. A pályázatot a MÁV Zrt. Kommunikációs Igazgatóságára (1087 Budapest, Könyves Kálmán krt. 54-60.) kell benyújtani, egy papír alapú és egy elektronikus (CD-n) példányban, cégszerű aláírással ellátva, zárt borítékban. A borítékon fel kell tüntetni a pályázó nevét, címét és a pályázat iktatószámát.

**A pályázat elbírálásának menete:**

* A beérkező pályázatok a kiírásban részletezett szempontok szerint kerülnek értékelésre (1-10 pont). A pályázó részére adott pontszámok a következő szakaszban meghatározott súlyszámmal beszorzásra, majd összesítésre kerülnek.
* Az összpontszámok alapján alakul ki a pályázók sorrendje.
* A rendelkezésre álló támogatási keret az egyesületek sorrendben elfoglalt helyezése, valamint az igényelt támogatás nagyságrendjének figyelembe vételével, arányosan kerül meghatározásra.

**Bírálati szempontok összesítése:**

|  |  |  |  |
| --- | --- | --- | --- |
| Bírálati szempont | pontszám (1-10 pont) | súlyszám | összes pontszám |
| Közreműködés vasutas rendezvények lebonyolításában  |  | 2 |  |
| Előző versenyévadban elért eredmények |  | 1 |  |
| vasutas (MÁV Zrt. és egyéb MÁV részesedésű társaságok munkavállalói, nyugdíjasok) munkavállalóknak nyújtott kedvezmény |  | 3 |  |
| Közösségformáló tevékenység bemutatása (helyi sportéletben való szerepvállalás) |  | 3 |  |
| Saját forrás, ill. egyéb támogatás rendelkezésre állása |  | 2 |  |
| Költséghatékony működés  |  | 2 |  |
| MÁV Zrt.-vel szemben tartozás nem áll fenn |  | 2 |  |
| Összesen: |  |  |

Mellékletek:

1.sz. Adatlap működési célú támogatáshoz

2.sz. Útmutató a támogatás keretében igényelhető és elszámolható költségekhez

**1.sz. melléklet**

**ADATLAP működési célú támogatáshoz**

1. **Az egyesület adatai**

|  |  |
| --- | --- |
| 1. Pályázó neve:
 |  |
| 1. Székhely:
 |  |
| 1. Levelezési cím:
 |  |
| 1. Számlavezető pénzintézet:
 |  |
| 1. Bankszámlaszáma:
 |  |
| 1. Adószám:
 |  |
| 1. Nyilvántartási szám:
 |  |
| 1. Statisztikai jelzőszám:
 |  |
| 1. Képviselő neve, titulusa:
 |  |
| 1. Képviselő elérhetősége (tel., e-mail):
 | tel: …………………………………..e-mail: ………………………………….. |
| 1. Foglalkoztatottak száma:
 | …………….. fő |
| 1. Tevékenysége, jelentősebb programjai az elmúlt évben:
 | ………………..………………..………………… |
| 1. 2017. évi bevételeinek kalkulált összege:

2017. évi kalkulált összes működési költsége: | ………………Ft……………. Ft |
| 1. Jelentősebb támogatók az elmúlt évből:
 | …………………………………………………..………………………….. |
| 1. A MÁV-csoporttól kapott támogatás és az egyéb források aránya 2016-aen:
 | MÁV-támogatás : egyéb források …………….. Ft : …………………. Ft |
| 1. Vasutas munkavállalóknak, nyugdíjasoknak nyújtott kedvezmény:
 | igen - nemIgen válasz esetén, a kedvezmény mértéke: ………… % |
| 1. Kötelező mellékletek:
 | * az egyesület képviselője aláírási címpéldányának másolata,
* a pályázó előző versenyévadban elért eredményeinek rövid leírása,
* nemzetközi minősítésű sportolók száma
* a pályázati évet megelőző év gazdálkodási adatainak (2016. év) bemutatása
* vasutas rendezvények szervezése kapcsán közreműködés (referencia)
* közösségformáló tevékenység bemutatása (pl. szabadidő sport, helyi közösségi rendezvények, stb.)
 |

1. **A 2017. évi működés részletezése**

|  |
| --- |
| 1. Működési költségek (a 2.sz. mellékletben részletezett Útmutató alapján):
 |
| 1. Érintett helyszínek (azon ingatlanok címei, amelyben a szervezet a tevékenységét folytatja, és amely vonatkozásában a támogatást kéri):
 |

1. **A 2017. évi tervezett költségvetés**

|  |  |  |  |
| --- | --- | --- | --- |
| Megnevezés | Saját forrás | Igényelt támogatás | Összesen |
| Személyi költségek (I.)1. ……
2. ……
 |  |  |  |
| Összesen (I): | Ft | Ft | Ft |
| Dologi költségek (II.)1. ……
2. …….
 |  |  |  |
| Összesen (II.): | Ft | Ft | Ft |
| Eszköz (III.)1. …..
2. …..
 |  |  |  |
| Összesen (III.): | Ft | Ft | Ft |
| Mindösszesen (I+II+III): | Ft | Ft | Ft |

*A kért támogatás felhasználási tervét kérjük külön mellékelni.*

Kelt, ……………………………….

 …………………………………………………………..

 Támogatott (képviselője) cégszerű aláírása

**2.sz. melléklet**

**ÚTMUTATÓ**

a támogatás keretében igényelhető és elszámolható költségekhez igényelhető és elszámolható kiadások:

1. **Működési célú támogatások esetén (a teljes 2017. évi költségek elszámolhatóak):**
* személyi költségek: pl. foglalkoztatottak bérköltsége, megbízási és tiszteletdíjak, stb.
* dologi költségek – adminisztráció: pl. adminisztrációs költségek (pl. nyomtatvány, irodaszer), kommunikációs költségek (pl. telefon, posta, internet, stb.)
* dologi költségek – ingatlan fenntartás: pl. a támogatott székhelyének (telephelyének) bérleti, közüzemi, javítás-karbantartási díjai,
* dologi költségek – versenysporthoz kapcsolódó kiadások: pl. nevezési díjak, utazási költségek
* eszköz költségek: tárgyi eszközbeszerzés, tárgyi eszköz üzemeltetéséhez szükséges szoftver, stb.
1. **Események, rendezvények támogatása céljából kapott támogatások esetén kizárólag a támogatási cél megvalósításához szükséges kiadások:**
* személyi költségek: pl. foglalkoztatott bérköltsége, megbízási és tiszteletdíjak, stb.
* dologi költségek – adminisztráció: pl. adminisztrációs költségek (pl. nyomtatvány, irodaszer), kommunikációs költségek (pl. telefon, posta, internet, stb.), stb.
* dologi költségek – ingatlan bérlet: pl. helyiségbérleti díjak,
* dologi költségek – versenysporthoz kapcsolódó kiadások: pl. nevezési díjak, utazási, szállás, étkezési költségek
* eszköz költségek: tárgyi eszközbeszerzés, tárgyi eszköz üzemeltetéséhez szükséges szoftver, stb.